
 Esselamu aleikum. Moj muž je vjernik, hadžija, klanja farzove, izvuče mu se ponekad neki večernji ili jutarnji ***[zikr](https://pitajucene.com/search/zikr/questions/ "Pretraži pitanja o zikru")***. Nije škrt. Elhamdulillah. Hoće udijeliti sadake. Navrati i po koji put u džamiju. Nekad i na ders neki. Džuma svakako. Ali tajnih grijeha na izvoz. Svašta je tu. Pornografija na kompjuteru. Dopisivanje sa ženama na fejsbuku. Gledanje svega i svačega na telefonu. Više ne znam kako s tim da se snosim, niti kako da ga izvučem iz toga. Ne znam šta da radim. Sve sam probala, svakakve načine. Opominjala, puštala dersove, pošaljem mu po neki tekst koji obuhvata i njega. Ali ništa. Još više me brine što i meni to polako postaje svejedno. Sjećam se prvi put kad sam ga uhvatila na kompjuteru svijet mi se srušio, pa sam, Allaha radi, pokušala da idem naprijed, a drugi put kad sam ga uhvatila u dopisivanju kao da mi je iščupao komad duše. Još teže mi je pala njegova reakcija. U smislu nepretjeruj, ima i gorih stvari, šta rade druga braća. Nigdje kajanja. Moji osjećaji za njega su umrli. I sada kada vidim da se opet dopisuje ili gleda ***[haram](https://pitajucene.com/search/haram/questions/ "Pretraži pitanja o haramu")***, jednostavno mi ga bude žao, zbog posljedica koje ga slijede. Imamo četvero djece, i samo Allaha radi i dženetskog mirisa sve ovo podnosim. Šta još da radim? Šta mi je činiti? Allah vas nagradio.


* 
* 
* 
* 
* 
* 
* 

 
Griješni muž koji gleda pornografiju

Ve alejkumusselam! Hvala Allahu Gospodaru svjetova, salavat i selam na Poslanika njegova, a zatim: Nema sumnje da je blud i ono što njemu vodi od razvratnih djela koje Allah prezire i zbog toga sve puteve koji vode ka tome zatvara i zabranjuje. Na vama je jednio preostalo da osaburite, sažalijevati muža zbog grijeha kojim je iskušan nastavite i ponekad ga s vremena na vrijeme ponovno riječima ili nekim klipom (tekstom) upozorite i nasavjetujete, a prije svega toga savjetujem vam da se Allahu često, uporno i ustrajno u dovi obraćate kako bi ga Allah uputio da ostavi te razvratne stvari i krene putem namaza u džamiji, islamskih predavanja kao i mnogbrojnih ***[halal](https://pitajucene.com/search/halal/questions/ "Pretraži pitanja o halalu")*** užitaka.  

Također, obaveza je da ga volite vjerskom ljubavlju onoliko koliko od dobra kod njega znate, a da ga mrzite onoliko koliko znate da griješi.  

Allah da popravi stanje svih vjernika i vjernica.


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


